**โครงการโรงเรียนผู้สูงอายุ อบต.เมืองพล ประจำปีงบประมาณ ๒๕๖3**

**(ศูนย์สองวัยเข้าใจกัน)**

**องค์การบริหารส่วนตำบลเมืองพล อำเภอพล จังหวัดขอนแก่น**

**……………………………………………………………………………………………………………………..……………………………………..**

**๑.หลักการและเหตุผล**

 ประเทศไทยเข้าสู่ “สังคมสูงอายุ”(Aged Society) ตั้งแต่ปี พ.ศ. ๒๕๔๘ กล่าวคือมีประชากรอายุ ๖๐ ปีขึ้นไป ไม่ต่ำกว่าร้อยละ ๑๐ ของประชากรทั้งประเทศ และเพิ่มเป็นร้อยละ ๑๕ ของประชากรทั้งประเทศเมื่อสิ้นปี พ.ศ. ๒๕๕๘ ที่ผ่านมา คาดว่าประเทศไทยจะมีประชากรสูงอายุสูงถึงร้อยละ ๒๐ ใน พ.ศ.๒๕๖๔ กลายเป็น “สังคมสูงอายุอย่างสมบูรณ์” (complete aged society) จาการสำรวจของกรมอนามัย (๒๕๕๖) พบว่าผู้สูงอายุร้อยละ ๙๕ เจ็บป่วยด้วยโรคใดโรคหนึ่ง ส่วนใหญ่เป็นโรคเรื้อรังซึ่งจะนำไปสู่ภาวะทุพพลภาพและพึ่งพิง และมีผู้ป่วยนอนติดเตียงร้อยละ ๑ นอกจากนั้นยังพบว่าผู้สูงอายุที่มีภาวะพึ่งพิงระดับสูงแต่ต้องดูแลตนเองหรือไม่มีคนดูแลถึงร้อยละ ๑๓ ในกลุ่มเดียวกัน รัฐบาลจึงให้ความสำคัญในการดำเนินการเพื่อรองรับสังคมผู้สูงอายุ มีเป้าหมายสำคัญที่จะป้องกันไม่ให้ผู้สูงอายุที่ยังแข็งแรงมีการเจ็บป่วยจนต้องอยู่ในภาวะพึ่งพิง และหากผู้สูงอายุอยู่ในภาวะพึ่งพิงจะได้รับการดูแลอย่างเหมาะสม โดยรัฐบาลได้สนับสนุนงบประมาณให้สำนักงานหลักประกันสุขภาพแห่งชาติจัดให้มีบริการดูแลระยะยาวด้านสาธารณสุขแก่ผู้สูงอายุที่ภาวะพึ่งพิง โดยใช้ท้องถิ่นและชุมชนเป็นฐานในการจัดการดูแล ซึ่ง สปสช. ได้สนับสนุนค่าใช้จ่ายผ่านกองทุนหลักประกันสุขภาพขององค์กรปกครองส่วนท้องถิ่นนั้น

องค์การบริหารส่วนตำบลเมืองพล มีประชากรทั้งหมด 6,495 คน พบว่ามีผู้สูงอายุจำนวน 1,067 คน คิดเป็นร้อยละ 16.42 ของประชากร จากการตรวจประเมินความสามารถในการดำเนินชีวิตประจำวันตามดัชนีบาร์เธลเอดีแอล โดยหน่วยบริการโรงพยาบาลส่งเสริมสุขภาพตำบลเมืองพล พบว่า กลุ่มติดสังคมมีจำนวน 1,013 คน กลุ่มติดบ้านมีจำนวน 45 คน กลุ่มติดเตียงมีจำนวน 9 คน ในส่วนของผู้สูงอายุกลุ่มติดสังคมเป็นประชากรกลุ่มใหญ่ จะมีการเปลี่ยนแปลงของด้านร่างกาย อารมณ์ จิตใจ ตลอดทั้งทางด้านสังคม ซึ่งมีความแตกต่างจากช่วงวัยอื่นๆ อีกทั้งยังมีอาการเจ็บป่วยด้วยโรคเรื้อรัง เช่น โรคเบาหวาน โรคความดันโลหิตสูง โรคหลอดเลือดสมอง ก่อให้เกิดภาวะความเครียดและภาวะซึมเศร้า

 จากสภาพปัญหาที่เกิดขึ้น องค์การบริหารส่วนตำบลเมืองพลร่วมกับศูนย์พัฒนาและฟื้นฟูคุณภาพชีวิตผู้สูงอายุและคนพิการ และศูนย์พัฒนาเด็กเล็ก ประสานความร่วมมือจากหน่วยงานภายในและภายนอกตำบล เกิดแนวความคิดการออกแบบการจัดกิจกรรมอย่างไร ที่จะทำให้ผู้สูงอายุเข้ามาอยู่ร่วมกัน และจัดกิจกรรมให้ผู้สูงอายุได้พัฒนาศักยภาพตนเองอย่างต่อเนื่อง ตลอดจนเกิดทักษะในการดูแลตนเองเพื่อลดความเสี่ยง ลดโรค “โรงเรียนผู้สูงอายุ ศูนย์สองวัยเข้าใจกัน” จึงเป็นแนวทางหนึ่งที่จะช่วยพัฒนาศักยภาพสำหรับผู้สูงอายุและผู้ที่เกี่ยวข้องให้มีความพร้อมในการดูแลช่วยเหลือผู้สูงอายุอย่างครอบคลุมทุกด้าน ทั้งสุขภาพกาย สุขภาพจิต สังคม ปัญญา ตลอดจนการส่งเสริมและสนับสนุนให้เกิดความภาคภูมิใจในตนเองของผู้สูงอายุ การยอมรับจากสังคมเพื่อให้ผู้สูงอายุสามารถดำเนินชีวิตอย่างมีคุณค่า มีศักดิ์ศรี และมีความสุข โดยทุกภาคส่วน”ร่วมคิด ร่วมทำ ร่วมสร้าง” และมีส่วนร่วมในการดำเนินงาน การจัดการเรียนรู้ให้ผู้สูงอายุเพื่อให้ผู้สูงอายุมีความสุข เกิดทักษะในการดูแลตนเอง มีคุณภาพชีวิตที่ดี

 อาศัยอำนาจตามความมาตรา 67 (6) แห่ง พระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไขเพิ่มเติมถึง(ฉบับที่ 6) พ.ศ. 2552 และมาตรา 16 (10) แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และแก้ไขเพิ่มเติม จัดทำโครงการโรงเรียนผู้สูงอายุ อบต.เมืองพล (ศูนย์สองวัยเข้าใจกัน) ประจำปีงบประมาณ พ.ศ. 2563 ขึ้น

-2-

**๒.วัตถุประสงค์โครงการ**

๒.๑ เพื่อส่งเสริมการพัฒนาคุณภาพชีวิตและการจัดการเรียนรู้ตลอดชีวิตของผู้สูงอายุ

 ๒.๒ เพื่อส่งเสริมการพัฒนาตนเอง การดูแล คุ้มครองและพิทักษ์สิทธิผู้สูงอายุ

 ๒.๓ เพื่อเสริมสร้างสุขภาพที่ดีของผู้สูงอายุทั้งด้านร่างกายและจิตใจ

 ๒.๔ เพื่อส่งเสริมให้ผู้สูงอายุสร้างสรรค์ประโยชน์แก่ชุมชนและสังคม (กิจกรรมทำดีเพื่อสังคม)

 ๒.๕ เพื่อเสริมสร้างศักยภาพ คุณค่าภูมิปัญหาผู้สูงอายุให้เป็นที่ประจักษ์และยอมรับ

**๓.กลุ่มเป้าหมาย/ตัวชี้วัดความสำเร็จโครงการ**

**กลุ่มเป้าหมาย** : 1.กลุ่มเป้าหมายหลัก ผู้สูงอายุที่มีอายุ 60 ปีขึ้นไป

 2.กลุ่มเป้าหมายรอง ผู้ที่ก้าวเป็นผู้สูงต่อไป อายุ 58 ปีขึ้นไป

 จำนวน 40 คน

 **ตัวชี้วัดความสำเร็จโครงการ**

: เชิงปริมาณ ผู้สูงอายุเข้าร่วมกิจกรรมในภาพรวมไม่น้อยกว่าร้อยละ 90

: เชิงคุณภาพ ผู้เข้าร่วมกิจกรรมมีความพึงพอใจต่อการจัดกิจกรรม/โครงการในภาพรวมเฉลี่ยไม่น้อยกว่า

 ร้อยละ 90

: เชิงประโยชน์ นักเรียนผู้สูงอายุรุ่น 3 มีสุขภาพที่ดีขึ้น มีคุณภาพชีวิตเป็นไปตามคาดหวัง

**๔.วิธีและขั้นตอนการดำเนินงาน**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ขั้นตอนการดำเนินงาน | แผนงาน/กิจกรรม | ต.ค. | พ.ย. | ธ.ค. | ม.ค. | ก.พ. | มี.ค. | เม.ย.-ก.ย. |
| 1 | แต่งตั้งคณะทำงานขับเคลื่อนโครงการฯ |  | 2 พ.ย.63 |  |  |  |  |  |
| 2. | ประชุมคณะทำงานขับเคลื่อนโครงการฯ และผู้เกี่ยวข้อง เช่น กำนัน /ผู้ใหญ่บ้าน /รพ.สต./ บริษัทไนซ์แอพพาเรล จำกัด ,ตัวแทนนักเรียน รุ่น 1,2 และ กศน. ตำบลเมืองพล เป็นต้น1.จัดทำกรอบหลักสูตรการเรียนรู้เพื่อพัฒนาคุณภาพชีวิตผู้สูงอายุ2.จัดทำกรอบการเรียนการสอนโรงเรียนฯซึ่งเป็นผู้มีส่วนได้ส่วนเสียในโครงการฯ |  |  | 15ธ.ค.63 |  |  |  |  |

-3-

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ขั้นตอนการดำเนินงาน | แผนงาน/กิจกรรม | ต.ค. | พ.ย. | ธ.ค. | ม.ค. | ก.พ. | มี.ค. | เม.ย.-ก.ย. |
| 3. | จัดทำโครงการโรงเรียนผู้สูงอายุ อบต.เมืองพล พร้อมบันทึกขออนุมัติดำเนินงานโครงการฯ |  | 6 พ.ย.63 |  |  |  |  |  |
| 4. | แต่งตั้งคณะอนุกรรมการและประชุมมอบหมายหน้าที่รับผิดชอบฝ่ายต่างๆ |  |  |  | 6 ม.ค.63 |  |  |  |
| 5. | จัดทำประกาศรับสมัครนักเรียน พร้อมคำสั่งมอบหมายหน้าที่รับสมัครนักเรียนผู้สูงอายุในพื้นที่ 11 หมู่บ้าน จำนวน 40 คน |  |  |  |  |  |  |  |
| 6. | ประชาสัมพันธ์โครงการและรับสมัครนักเรียน รุ่น 3 11 หมู่บ้าน |  |  |  |  |  |  |  |
| 7. | เปิดการเรียนการสอนตามโครงการโรงเรียนผู้สูงอายุ อบต.เมืองพล ตามหลักสูตรการเรียนการสอนและตารางที่กำหนด  |  |  |  | 8 ม.ค.63 |  | 16มี.ค 63 |  |
| 8. | ประชุมคณะทำงานขับเคลื่อนโครงการโรงเรียนผู้สูงอายุ อบต. เมืองพล เพื่อประเมินผลการดำเนินงานว่ามี ปัญหา อุปสรรค และแนวทางแก้ไขอย่างไร |  |  |  |  |  |  |  |
| 9. | จัดกิจกรรมปัจฉิมนิเทศโครงการโรงเรียนผู้สูงอายุ อบต.เมืองพล |  |  |  |  |  |  |  |
| 10. | ประชุมคณะทำงานขับเคลื่อนฯ สรุปผลการดำเนินงาน |  |  |  |  |  |  |  |
| 11. | รายงานสรุปผลการดำเนินงานให้ผู้บริหารท้องถิ่นทราบ |  |  |  |  |  |  | ก.ย.63 |

-4-

 **๕.ระยะเวลาดำเนินโครงการ**

ระหว่าง เดือน ตุลาคม ๒๕๖2 ถึง เดือน 30 เมษายน ๒๕๖3

**๖. สถานที่ดำเนินโครงการ**

 ๖.๑ ห้องกิจกรรมโรงเรียนผู้สูงอายุ อาคารอเนกประสงค์องค์การบริหารส่วนตำบลเมืองพล

๖.๒ การเรียนนอกห้องเรียน : ศูนย์พัฒนาเด็กเล็ก อบต.เมืองพล ศูนย์เรียนรู้ในชุมชน เช่น สุขศาลา

ในชุมชน ศาลาวัดประจำหมู่บ้าน ศูนย์เรียนรู้เศรษฐกิจพอเพียง อบต.เมืองพล

**๗. หน่วยงานที่รับผิดชอบและภาคีเครือข่าย**

งานสวัสดิการและพัฒนาชุมชน สำนักงานปลัด องค์การบริหารส่วนตำบลเมืองพล ร่วมกับ ศูนย์พัฒนาเด็กเล็ก อบต.เมืองพล โรงพยาบาลส่งเสริมสุขภาพตำบลเมืองพล ศูนย์การศึกษานอกระบบและการศึกษาตามอัธยาศัยตำบลเมืองพล และหน่วยงานภายนอก กำนัน/ผู้ใหญ่บ้าน /สถานศึกษาในสังกัด สพฐ. /ตัวแทนเอกชน บริษัทไนซ์แอพพาเรล จำกัด และผู้แทนผู้สูงอายุในชุมชน

**๘. งบประมาณ**

- ตามข้อบัญญัติรายจ่ายประจำปีงบประมาณ๒๕๖3 แผนงานบริหารงานทั่วไปงานบริหารทั่วไป งบดำเนินการ ค่าใช้สอย ประเภท รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ โครงการโรงเรียนผู้สูงอายุ

**๙. ผลที่คาดว่าจะได้รับ**

๙.๑ นักเรียนโรงเรียนผู้สูงอายุเกิดการพัฒนาตนเองและมีโอกาสได้เข้าร่วมกิจกรรมในการเรียนรู้ตลอดชีวิตของผู้สูงอายุ

 ๙.๒ ผู้สูงอายุมีสุขภาพดี ทั้งด้านกาย จิตใจ สังคม และสติปัญญา

 ๙.๓ ผู้สูงอายุรู้สึกมีคุณค่าทางภูมิปัญญา เป็นที่ประจักษ์และยอมรับในชุมชน

 ๙.๔ ผู้สูงอายุมีเวทีถ่ายทอดภูมิปัญญาและวัฒนธรรมท้องถิ่นให้ดำรงสืบทอดตลอดไปสู่รุ่นลูกหลาน

๙.๕ ผู้สูงอายุสามารถช่วยเหลือตนเองและรู้จักช่วยเหลือสังคมได้มากขึ้น

3

 (ลงชื่อ)……………………….………………….. **ผู้เขียนโครงการ**

 (นางจินตนา จิณารักษ์)

 นักพัฒนาชุมชนชำนาญการ

(ลงชื่อ)…………………………………..….......**ผู้เสนอโครงการ**

 (นายทวนชัย ศีลาโคตร)

 หัวหน้าสำนักงานปลัด อบต.

-5-

 (ลงชื่อ)…………………………………..………..**ผู้ตรวจโครงการ**

 (นางสาวสุกัลยา จิตะพล)

 รองปลัดองค์การบริหารส่วนตำบลเมืองพล

 (ลงชื่อ)…………………………………...…….…**ผู้เห็นชอบโครงการ**

 (นางสาวกาญรษา แสนวิวัช)

 ปลัดองค์การบริหารส่วนตำบลเมืองพล

 (ลงชื่อ)…………..……………………..………..**ผู้อนุมัติโครงการ**

 (นายภูผา ผาปริญญา)

 นายกองค์การบริหารส่วนตำบลเมืองพล